b"\n_START_ARTICLE_\nCathr\xc3\xb3e av Metz\n_START_SECTION_\nOpprinnelse\n_START_PARAGRAPH_\nEn ledetr\xc3\xa5d til Cathr\xc3\xb3es opprinnelse og bakgrunn er hans navn; gjengitt ulikt som Cadroe, Cadro\xc3\xab, Catroe, Cadroes, Cadroel, Codroel, Kaddro\xc3\xab. I helgenbiografien er hans navn gjengitt som Kaddroe av hans biograf. Hans biograf forklarer at det betyr bellator in castris Dominis, \xc2\xaben soldat i Herrens leir(er)\xc2\xbb. En del forskere har foresl\xc3\xa5tt at det munker p\xc3\xa5 det europeiske fastlandet h\xc3\xb8rte og transkriberte var et brytonisk, s\xc3\xa6rskilt kumbrisk navn, og hvor det f\xc3\xb8rste elementet representerte det kumbrisk Cat, \xc2\xabslag\xc2\xbb. Imidlertid, ved f\xc3\xb8lge John Colgan, favoriserer David Dumville en goidelisk etymologi. Han peker p\xc3\xa5 at personnavnet Cathr\xc3\xb3e er bevitnet p\xc3\xa5 gammelirsk og mellomirsk, og kan bli forklart som en sammensatt mening av \xc2\xabslagmark\xc2\xbb (Cath, lingvistisk beslektet med walisiske cat + r\xc3\xb3e)._NEWLINE_Cathr\xc3\xb3e ble f\xc3\xb8dt en gang rundt 900. Hans fars navn er gitt som Fochereach, en adelsmann og hans mor var Bania, som kom fra en tilsvarende bakgrunn. Etter hans bror ble f\xc3\xb8dt med det goideliske navnet Mattad\xc3\xa1n, ble Cathr\xc3\xb3e sendt av sted til oppfostring hos hans onkel p\xc3\xa5 farssiden, Beanus (sankt Bean, men det er flere g\xc3\xa6liske helgener med dette navnet).\n_START_SECTION_\nPilegrimsreise\n_START_PARAGRAPH_\nBean sendte sin nev\xc3\xb8 til Armagh p\xc3\xa5 Irland for \xc3\xa5 studere og hvor han synes \xc3\xa5 ha l\xc3\xa6rt b\xc3\xa5de latin og gresk. Han kom tilbake til Skottland for \xc3\xa5 undervise ved sin onkels kloster. Personlige visjoner overtalte Cathr\xc3\xb3e til \xc3\xa5 forlate Skottland for \xc3\xa5 bli pilegrim. Hans biograf forteller at \xc2\xabkongen som styrte landet, Konstantin var hans navn, skyndsomt fors\xc3\xb8kte holde tilbake [Cathr\xc3\xb3e]\xc2\xbb. Cathr\xc3\xb3e gikk inn \xc2\xabhuset for den hellige Brigit\xc2\xbb, antagelig klosteret dedikert til sankt Brigid av Kildare ved Abernethy. \xc2\xabEn bestemt abbed, kalt Maelodair [M\xc3\xa1el Odran]\xc2\xbb overtalte kong Konstantin til \xc3\xa5 gi Cathr\xc3\xb3e tillatelse til \xc3\xa5 dra og gi ham hjelp til hans reise. \xc2\xabDeretter ga rivaliserende st\xc3\xb8tte med gull og s\xc3\xb8lv, med skrud og hester og de sendte [Cathr\xc3\xb3e] med guds velsignelse, og ledet av kongen selv kom han til kumbrianernes land\xc2\xbb. Biografen forteller at kong Dovenaldus styrte kumbrianerne og at han var Cathr\xc3\xb3es slektning. Kongen fulgte Cathr\xc3\xb3e til byen Loidis (antagelig Leeds eller Carlisle), \xc2\xabsom er grensen mellom kumbrianerne og nordboerne\xc2\xbb._NEWLINE_I York ble Cathr\xc3\xb3e \xc3\xb8nsket velkommen, hevder skribenten, av kong Eirik da hans hustru var en slektning av Cathr\xc3\xb3e. Denne p\xc3\xa5standen er problematisk da Eirik Blod\xc3\xb8ks sannsynligvis ikke styrte York p\xc3\xa5 denne tiden av hans reise, og i henhold til norr\xc3\xb8ne kilder var Eiriks hustru Gunhild norsk, og absolutt ikke skotsk.\n_START_SECTION_\nSenere karriere\n_START_PARAGRAPH_\nCathr\xc3\xb3e var abbed av Waulsort (i dagens Belgia) i flere \xc3\xa5r, inntil Adelbero, biskop av Metz, ga ham administrasjonen av sankt Felix' kloster i Metz."